b'\n_START_ARTICLE_\nChase the Express\n_START_SECTION_\nPelaaminen\n_START_PARAGRAPH_\nPelattavuus on hyvin samanlainen kuin Resident Evil -pelisarjassa. Peliss\xc3\xa4 on valmiita kamerakulmia, jotka seuraavat p\xc3\xa4\xc3\xa4hahmoa sivusta t\xc3\xa4m\xc3\xa4n liikkuessa junan k\xc3\xa4yt\xc3\xa4vill\xc3\xa4. Aseella ampuessa ensin t\xc3\xa4hd\xc3\xa4t\xc3\xa4\xc3\xa4n yhdest\xc3\xa4 napista, ja t\xc3\xa4m\xc3\xa4n j\xc3\xa4lkeen ase laukaistaan toisesta napista. Suurin osa pelin ajasta kuluu esineit\xc3\xa4 ker\xc3\xa4illess\xc3\xa4, puzzleja ratkoessa, vihollisia kukistaessa ja junan k\xc3\xa4yt\xc3\xa4vill\xc3\xa4 juoksennellessa. Pelin voi tallentaa junan vessoista l\xc3\xb6ytyviss\xc3\xa4 tallennuspisteiss\xc3\xa4, joista l\xc3\xb6ytyy my\xc3\xb6s s\xc3\xa4il\xc3\xb6nt\xc3\xa4piste, jonne voi sulloa tarpeettomia tavaroita s\xc3\xa4il\xc3\xb6\xc3\xb6n._NEWLINE_Peli on jaettu eri tasoihin, jotka vaihtuvat aina tietyn tavoitteen t\xc3\xa4yttyess\xc3\xa4. Yhdess\xc3\xa4 tasossa p\xc3\xa4\xc3\xa4m\xc3\xa4\xc3\xa4r\xc3\xa4n\xc3\xa4 voi olla esimerkiksi avaimen l\xc3\xb6yt\xc3\xa4minen ja oven aukaiseminen kyseisell\xc3\xa4 avaimella, kun taas toisessa kent\xc3\xa4ss\xc3\xa4 tavoitteena voi olla yll\xc3\xa4tt\xc3\xa4en pomovastuksen kukistaminen ja pomminpurkaminen._NEWLINE_Latausruutujen aikana n\xc3\xa4kyv\xc3\xa4 teksti  ilmoittaa pelaajalle, miss\xc3\xa4 paikassa juna kyseisell\xc3\xa4 hetkell\xc3\xa4 liikkuu. Ruudussa vilahtaa valtion ja kaupungin nimi. Kaupunkien ja valtioiden nimet vaihtuvat, kun tasotkin vaihtuvat.\n_START_SECTION_\nLt. Jack Morton\n_START_PARAGRAPH_\nJack Morton on pelin p\xc3\xa4\xc3\xa4hahmo, jonka teht\xc3\xa4v\xc3\xa4n\xc3\xa4 on pelastaa suurl\xc3\xa4hettil\xc3\xa4sperhe ja samalla est\xc3\xa4\xc3\xa4 koko maailmaa uhkaava ydinhy\xc3\xb6kk\xc3\xa4ys.\n_START_SECTION_\nBilly McGuire\n_START_PARAGRAPH_\nJackin toveri, joka onnistui selviytym\xc3\xa4\xc3\xa4n Jackin kanssa terroristien hy\xc3\xb6kk\xc3\xa4yksest\xc3\xa4. Billy on kuitenkin vakavasti loukkaantunut, joten h\xc3\xa4n tarvitsee Jackin apua. Billylle pit\xc3\xa4\xc3\xa4 mm. suorittaa verensiirto, sek\xc3\xa4 etsi\xc3\xa4 h\xc3\xa4nelle luotiliivit. _NEWLINE_Mik\xc3\xa4li pelaaja ei onnistu verensiirrossa/luotiliivien etsinn\xc3\xa4ss\xc3\xa4, Billy kuolee ja pelaaja saa huonon arvosanan pelin lopussa.\n_START_SECTION_\nChristina Wayborn\n_START_PARAGRAPH_\nTerrorihy\xc3\xb6kk\xc3\xa4yksest\xc3\xa4 henkiinj\xc3\xa4\xc3\xa4nyt agentti, joka on yksi suurl\xc3\xa4hettil\xc3\xa4\xc3\xa4n suojelijoista. Christina osaa k\xc3\xa4sitell\xc3\xa4 aseita, ja pystyy luonteensa ansiosta selviytym\xc3\xa4\xc3\xa4n tiukoistakin tilanteista.\n_START_SECTION_\nPierre Simon\n_START_PARAGRAPH_\nRanskan suurl\xc3\xa4hettil\xc3\xa4s, joka v\xc3\xa4litt\xc3\xa4\xc3\xa4 omasta perheest\xc3\xa4\xc3\xa4n enemm\xc3\xa4n kuin mist\xc3\xa4\xc3\xa4n muusta koko maailmassa. Ik\xc3\xa4 53.\n_START_SECTION_\nCatherine Simon\n_START_PARAGRAPH_\nSuurl\xc3\xa4hettil\xc3\xa4\xc3\xa4n vaimo. Ik\xc3\xa4 45.\n_START_SECTION_\nJane Simon\n_START_PARAGRAPH_\nSuurl\xc3\xa4hettil\xc3\xa4\xc3\xa4n tyt\xc3\xa4r. Ik\xc3\xa4 11.\n_START_SECTION_\nPhilip Mason\n_START_PARAGRAPH_\nSuurl\xc3\xa4hettil\xc3\xa4\xc3\xa4n sihteeri, jolla ei ole t\xc3\xa4ysin puhtaita jauhoja pussissaan. Ik\xc3\xa4 39.\n_START_SECTION_\nBoris Zugoski\n_START_PARAGRAPH_\nPelin p\xc3\xa4\xc3\xa4pahis, joka on junaan kohdistuneen terrori-iskun takana. H\xc3\xa4n pit\xc3\xa4\xc3\xa4 ranskan suurl\xc3\xa4hettil\xc3\xa4sperhett\xc3\xa4 panttivankinaan ja vaatii lunnaiksi 20 miljardia Yhdysvaltain dollaria ja vapaan pakoreitin Ranskaan. Muussa tapauksessa h\xc3\xa4n teloittaa suurl\xc3\xa4hettil\xc3\xa4sperheen ja suorittaa ydinhy\xc3\xb6kk\xc3\xa4yksen.\n_START_SECTION_\nJuoni\n_START_PARAGRAPH_\nLuutnantti Jack Morton on Nato-sotilas, joka joukkoinensa on vartioimassa Blue Harvest -nimist\xc3\xa4 junaa t\xc3\xa4m\xc3\xa4n tehdess\xc3\xa4 matkaa kohti Ranskaa. Terroristit hy\xc3\xb6kk\xc3\xa4\xc3\xa4v\xc3\xa4t ja tuhoavat puolustusjoukot perusteellisesti. Morton j\xc3\xa4\xc3\xa4 joukostaan ainoana henkil\xc3\xb6n\xc3\xa4 henkiin, ja h\xc3\xa4nen on yksin pelastettava Ranskan suurl\xc3\xa4hettil\xc3\xa4sperhe terroristien kynsist\xc3\xa4 sek\xc3\xa4 pys\xc3\xa4ytett\xc3\xa4v\xc3\xa4 samalla maailmaa uhkaava ydinhy\xc3\xb6kk\xc3\xa4ys.'